KOMMISSIONENS FORORDNING (EF) Nr. 257/96 af 12. februar 1996 om ændring af forordning (EØF) nr. 3388/81 og (EØF) nr. 1442/88 for så vidt angår visse beløb, hvis ecu-værdi er blevet justeret som følge af afskaffelsen af justeringsfaktoren for landbrugsomregningskurserne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (1), senest ændret ved forordning (EF) nr. 2853/95 (2), og
ud fra følgende betragtninger:
I artikel 13, stk. 2, i Rådets forordning (EØF) nr. 3813/92 af 18. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), ændredes pr. 1. februar 1995 ecu-værdien af visse priser og beløb for at udligne virkningerne af afskaffelsen af justeringsfaktoren på 1,207509, som landbrugsomregningskurserne blev korrigeret med indtil den 31. januar 1995;
der blev pr. 1. februar 1995 efter reglerne i artikel 13, stk. 2, i forordning (EØF) nr. 3813/92 og artikel 18, stk. 1, i forordning (EØF) nr. 1068/93 fastsat nye ecu-værdier for de pågældende priser og beløb;
for at gennemføre disse regler blev Kommissionens forordning (EØF) nr. 3388/81 af 27. november 1981 om særlige gennemførelsesbestemmelser for ordningen med import- og eksportlicenser for vin (5), senest ændret ved forordning (EF) nr. 2537/95 (6); i den ændring er der en fejl, idet størrelsen af sikkerhedsstillelsen i forbindelse med eksportlicenser allerede var blevet fastsat ved Kommissionens forordning (EF) nr. 1685/95 (7), senest ændret ved forordning (EF) nr. 2807/95 (8); denne situation bør derfor genskabes;
ved forordning (EF) nr. 2537/95 ændredes også Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1995/96 af præmier for endelig nedlæggelse af vinarealer (9); denne ændring er ufuldstændig og bør derfor korrigeres -
UDSTEDT FØLGENDE FORORDNING:
Artikel 1
I artikel 4, stk. 2, i forordning (EØF) nr. 3388/81 ændres »1,208 ECU« til »2 ECU«.
Artikel 2
I forordning (EØF) nr. 1442/88 foretages følgende ændringer:
- i artikel 2, stk. 5, litra d), ændres »4 000 ECU« til »4 830 ECU«
- i artikel 9a, stk. 1, ændres »1 500« til »1 811 ECU«.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. februar 1996.